ועדת הכספים, כנסת 20, פרוטוקול מספר 400, 2016-07-04 11:25

משה גפני: אני מבקש לפתוח את ישיבת ועדת הכספים.

משה גפני: דיון מהיר בנושא עלייה בריבית המשכנתאות על אף שלא חל שינוי על-פי בנק ישראל – מה זה?

מיקי רוזנטל: בנק ישראל לא שינה את הריבית, אבל בבנקים הריבית עולה.

משה גפני: על כל פנים, בדיון המהיר אנחנו צריכים גם להגיש מסקנות ולהניח על שולחן הכנסת.

משה גפני: העלייה בריבית, הנושא של המשכנתאות, הוא נושא שעומד על סדר-היום הציבורי כל הזמן.

משה גפני: מי שהגיש את הדיון המהיר זה חבר הכנסת אלי כהן, חברת הכנסת אורלי לוי אבקסיס, חברת הכנסת שרן השכל, חבר הכנסת אליעזר מוזס, חבר הכנסת יעקב מרגי, חבר הכנסת יואל חסון וחבר הכנסת אחמד טיבי.

באסל גטאס: כולם מדברים?

משה גפני: חלק גדול לא נמצאים, ואנחנו ניתן לאלה שנמצאים.

מנחם אליעזר מוזס: אני נמצא.

מנחם אליעזר מוזס: ..

משה גפני: כאילו לא ראיתי את זה קודם.

אורלי לוי אבקסיס: נראה לי שהוא שם לב.

משה גפני: חבר הכנסת אלי כהן, בבקשה.

אלי כהן: תודה, אדוני היו"ר.

אלי כהן: קודם כול, אני רוצה להודות לך שקיימת את הדיון הזה בלוח זמנים קצר.

אלי כהן: זה חשוב.

אלי כהן: אדוני היושב-ראש, ריבית בנק ישראל נמצאת במגמת ירידה במהלך השנה האחרונה ואף היא לא עלתה, והיא נמצאת ברמה של 0.1%.

אלי כהן: עם זאת, ריבית המשכנתאות צמודת המדד עלתה מחודש יולי 2015 עד חודש יוני האחרון והנוכחי ב-1%, מ-1.97% לכמעט 3%.

אלי כהן: ואני שואל, אדוני, האם יש הצדקה להעלות את הריביות?

אלי כהן: האם יש הצדקה להעלות את המרווח כאשר עלות הכסף לא משתנה?

אלי כהן: רק צריך להבין את המשמעות של הדבר הזה.

אלי כהן: מדובר כאן על עלייה מ-2% ל-3%.

אלי כהן: על פניו נשמע לצורך העניין עלייה של 1% בלבד, אבל עלייה של 2% מ-3% על משכנתה של 750,000 שקל, המשמעות שלה זו התייקרות ב-107,000 שקל בסך ההחזרים שנדרש הזוג הצעיר להחזיר.

אלי כהן: 750,000 שקל על פני 25 שנה, המשמעות שהיא שבמקום להחזיר 953,000 שקל, תחזיר 1,000,060.

אלי כהן: כלומר, 107,000 שקל נוספים.

משה גפני: מי נמצא פה מבנק ישראל?

<מרב שמש: אני מנהלת את היחידה הכלכלית בפיקוח על הבנקים.

אלי כהן: אני חושב שגם כאן, בנק ישראל שדואג ושומר על יציבות הבנקים, צריך לזכור שיש אזרחים, יש לקוחות, ומזמן היו צריכים להרים דגל אדום בנושא הזה.

אלי כהן: זו התייקרות של 50% בריבית, מ-2% ל-3%.

אלי כהן: אגב, בלא מעט מקרים שישבתי עם פרופ' אבי בן בסט, הוא אגב הציע מספר דברים, ואני חושב שאנחנו בתור חברי כנסת צריכים לשקול אותם.

אלי כהן: דבר אחד, לקבוע מרווח מקסימלי, מרווח בין עלות המקורות לבין הריבית על המשכנתה.

אלי כהן: מרווח נוסף, אגב, שיתייחס לריבית שאנחנו מקבלים בפק"מ ובעו"ש לבין הרבית שגובים מאתנו.

אלי כהן: שימו לב, הרבית הזאת, שכאמור עלתה ב-50%, האם למישהו מהנוכחים כאן בחדר העלו את ריבית הפק"מ במהלך השנה האחרונה?

אלי כהן: התשובה כנראה ברורה, שלא העלו את הריבית.

אלי כהן: בנק ישראל מציג מחקרים על התייקרויות מחירי הנדל"ן, אבל מן הצד השני אומרים שהגמל לא רואה את הדבשת שלו, שמקורות הכסף נותרים ללא שינוי.

אלי כהן: ריבית בנק ישראל במגמת ירידה ולא עולה, אבל מצד שני ללקוחות המשכנתאות, ובעיקר מה שמעניין אותי זה חסרי הדיור והזוגות הצעירים – המשמעות על משכנתה ממוצעת היא התייקרות של מעבר ל-100,000 שקל, וזה דבר שאתם צריכים לטפל בו מידית, לבדוק עם הבנקים, לראות אותם, לכנס אותם.

אלי כהן: תעשו את זה.

אלי כהן: זאת חובת

אלי כהן: כם לשמור, לא רק על הבנקים, חובת

אלי כהן: כם גם לשמור על לקוחות הבנקים.

אלי כהן: תעשו את זה, בסדר גמור.

אלי כהן: אם לא, נפעל בדרך של חקיקה.

משה גפני: תודה.

משה גפני: רבה אורלי לוי אבקסיס.

אורלי לוי אבקסיס: תודה רבה לך, אדוני היושב-ראש, גם על כך שבסמיכות קרובה קבעת את הדיון הזה.

אורלי לוי אבקסיס: כמי שעומדת באופן קבוע ורציף סביב כל ההוראות שניתנות בנוגע למשכנתאות, בנוגע להון עצמי, בנוגע לפרויקטים שאמורים להוזיל את הדיור לזוגות הצעירים, אני רואה איך מצד אחד יש הצהרות ומצד שני יש פעולות הפוכות לחלוטין לכל ההצהרות האלה.

אורלי לוי אבקסיס: אנחנו שומעים, הן ממשרד האוצר, ובעיקר מבנק ישראל על צמצום פערים בחברה.

אורלי לוי אבקסיס: וכשאנחנו באים ומנסים לפרוט את הפעילויות שבידי בנק ישראל לעשות אנחנו מגלים, שלא רק שהם לא עושים, הם מכבידים על הזוגות הצעירים והם גורמים לכך שהפערים בחברה לא רק נשמרים, אלא מועצמים.

אורלי לוי אבקסיס: אדוני היושב-ראש, אני יכולה להוכיח את זה בכמה דוגמאות קצרות.

אורלי לוי אבקסיס: האחת, בא בנק ישראל ואומר: מעכשיו נקבע מי יוכל לקחת משכתנה, ואנחנו נקבע שמי שיוכל לקחת משכנתה זה רק אנשים שנולדו לחברה חזקה כלכלית.

אורלי לוי אבקסיס: זאת אומרת, אם בנק ישראל לא מאשר לכם לתת משכנתה, אלא אם כן הבן-אדם מביא הון עצמי של 30%, כבר סגרת אוכלוסייה שלמה, פלח שלם שאין לו סיכוי לעולם, בעיקר אם אתם מסתכלים על הנתונים של הלמ"ס, זוג צעיר לא יכול לחסוך בחודש יותר מ-140 שקל, ובזמן הזה הוא חי בשכירות, משלם על הילדים שלו בגיל הרך - - -

משה גפני: אורלי.

אורלי לוי אבקסיס: לא.

אורלי לוי אבקסיס: אני חייבת להביא דוגמאות.

משה גפני: רק שנייה, תעצרי דקה.

משה גפני: אני אומר כל הזמן, יש נושא שהעלית - - -

אורלי לוי אבקסיס: זה הנושא.

משה גפני: רגע.

משה גפני: אני מציע להתמקד בזה, למה הריבית עולה - - -

אורלי לוי אבקסיס: תיכף אני אסביר.

משה גפני: יש המון בעיות.

משה גפני: אם את נכנסת לכל הבעיות, את יכולה, אבל אנחנו מפספסים את הנושא.

אורלי לוי אבקסיס: לא ייתכן שבנק ישראל בא ומתריע ואומר: מחיר הנדל"ן עולה, אבל אני במקביל מסיר ידי מאחריות כאשר הוא אחראי לא מעט.

אורלי לוי אבקסיס: אני אביא דוגמה.

אורלי לוי אבקסיס: כאשר מעלים את הריבית על המשכנתה.

אורלי לוי אבקסיס: למי הם מעלים אותה?

אורלי לוי אבקסיס: הם מעלים אותה לאותם זוגות.

אורלי לוי אבקסיס: וכאשר אנחנו שומעים את בנק ישראל מתגונן ואומר: אנחנו רוצים לצנן את הביקוש לדירות, את הצינון למי? של הזוגות הצעירים שלהם זו הדירה היחידה?

אורלי לוי אבקסיס: מצד הפוך לחלוטין אתם מעודדים את בעלי הדירות להשקעה.

אורלי לוי אבקסיס: איך אתם עושים את זה?

אורלי לוי אבקסיס: כי ההבדל בין העמדה של משכנתה להשקעה לדוגמה לבין העמדה של משכנתה לדירה ראשונה הוא פחות מ-20%.

אורלי לוי אבקסיס: מבחינתם שזו גם תהיה דירה רביעית להשקעה, כשהם יודעים שזו דירה להשקעה.

אורלי לוי אבקסיס: כאשר מעלים את ההחזרים על המשכנתה, את הריבית, שאין לה שום קשר לריבית שהם קובעים במשק, כי הם דואגים לייצוא וכדומה, הם מפילים שוב על הזוגות הצעירים ואומרים לכם: אנחנו מעלים אתכם קורבן, אתם תהפכו להיות שבויים, כי אנחנו שמנו אתכם שבויים לבעלי הבתים להשכרה ולהשקעה.

אורלי לוי אבקסיס: זה הזוי, זה לא מתקבל על הדעת.

אורלי לוי אבקסיס: אם הם אומרים שהם באים לצנן את הביקושים, בבקשה תנתבו ביקושים, בידיכם הדבר.

אורלי לוי אבקסיס: אתם יכולים להוציא את המשקיעים מהמשוואה בזה שלא תעמידו להם משכנתה בגובה של 50%, ותעלו בצורה אחרת את האופציה של כל אותם שבויים שאתם מגישים כקליינטורה על מגש של כסף למשקיעים, לבעלי הכסף, אתם יוצרים מעמדות בחברה הישראלית.

אורלי לוי אבקסיס: מצד אחד, רק 30% הון עצמי יוכל להבטיח לכם להיכנס למעגל של בעלי בית, ומצד שני, תשלמו יקר מאוד על ההלוואה, בגלל שלהורים שלכם אין מה לתת.

אורלי לוי אבקסיס: זה אבסורד, זו חוצפה, ועוד בסוף להגיד ידינו לא היתה במעל, זה גם עצימת עיניים וגם אתם בטוחים שהציבור ואנחנו, חברי הכנסת, או עיוורים או מטומטמים.

אורלי לוי אבקסיס: אנחנו לא ולא.

באסל גטאס: ריבית דיפרנציאלית.

משה גפני: תודה רבה.

משה גפני: באדיבותו של חבר הכנסת אליעזר מוזס חבר הכנסת טיבי מדבר לפניו.

משה גפני: בבקשה, חבר הכנסת אחמד טיבי.

אחמד טיבי: תודה רבה.

אחמד טיבי: אדוני היושב-ראש, על-פי הפרסומים, לאחרונה חלה עלייה בשיעור כמו שאלי הסביר, עד כדי 1% בריבית המשכנתאות, כאשר בו זמנית בנק ישראל פרסם שאין עלייה בריבית או שהיא מזערית.

מיקי רוזנטל: לא היתה עלייה.

אחמד טיבי: אפס.

אורלי לוי אבקסיס: היתה ירידה דווקא.

אחמד טיבי: מי סובל?

אחמד טיבי: מי נושא בנטל הזה?

אחמד טיבי: מי שמקבלים את המשכנתאות, כלומר, אזרחים יהודים.

משה גפני: לא.

משה גפני: לא.

אחמד טיבי: לא הבנת?

משה גפני: הייתי פה עסוק.

אחמד טיבי: בדרך כלל ערבים לא מקבלים משכנתאות.

משה גפני: אמרת את זה בשבוע שעבר.

אחמד טיבי: אמרתי לפני שבוע כשהזכרתי לכם את המקרה של מישהי שפנתה אלי.

אחמד טיבי: היא אמרה שהלכה לכפר סבא לקבל משכנתה אמרו לה "רוחי א-נתניה", תלכי לנתניה.

אחמד טיבי: הלכה לנתניה, אמרו לה: רוחי אל-כפר סבא, בסוף היתה פקידה מאוד-מאוד "אצילית", היא אמרה לה בקיצור "לא רוצים לתת לך".

מנחם אליעזר מוזס: למה?

אחמד טיבי: היא חרדית יהודייה... כי היא ערבייה.

מנחם אליעזר מוזס: גם חרדים לא מקבלים, הם גרים במחסנים.

משה גפני: מנחם.

אחמד טיבי: מקשים מאוד על אזרחים ערבים לקבל משכנתאות.

אחמד טיבי: למרות שזה לא כל-כך נוגע לערבים, ראיתי לנכון להגיש הצעה לדיון מהיר על הנושא הזה שהוא כלל אזרחי, בתקווה שגם ערבים יקבלו משכנתאות בעתיד, שתהיה להם בנייה לזוגות צעירים, ערבים לרבות דרוזים.

משה גפני: תודה רבה.

משה גפני: חבר הכנסת מוזס.

מנחם אליעזר מוזס: אדוני היושב-ראש, תודה שאתה נותן לי לדבר.

מנחם אליעזר מוזס: אני רוצה דווקא להתחבר לדברים - - -

משה גפני: אתה מעליל עלי.

משה גפני: דווקא זה לא פרוטקציה.

מנחם אליעזר מוזס: אני רוצה להתחבר לדברים שהוא אמר.

משה גפני: הוא, הכוונה אחמד טיבי.

משה גפני: עוד יחשבו אחרי זה שהתכוונת למישהו אחר.

מנחם אליעזר מוזס: אני רוצה להתחבר לדברים שלו, שהוא אמר שהמגזר שלו לא מקבל.

מנחם אליעזר מוזס: אני רוצה לגלות לכם שגם המגזר שלנו, עשרות אלפים לא זכאים לקבל, לא רק משכנתאות, אלא גם כן - - -

אחמד טיבי: בוא נפיל את הקואליציה והממשלה יחד.

מנחם אליעזר מוזס: תשמע לי - - -

אחמד טיבי: נפיל את הקואליציה.

מנחם אליעזר מוזס: אולי תצטרף, יותר קל.

אחמד טיבי: לא.

אחמד טיבי: נפיל את הקואליציה.

אחמד טיבי: מצדי, שגפני יהיה ראש הממשלה, אם זה מקובל עליכם ביהדות התורה.

מנחם אליעזר מוזס: על התנאי הזה כן.

אורלי לוי אבקסיס: זה מקובל על ליצמן?

משה גפני: טיבי, אי-אפשר עליך.

מנחם אליעזר מוזס: חברים, הציבור שלנו, לא רק שלא זכאי למשכנתה, הוא גם לא זכאי לקבל סיוע בשכר דירה חודשי.

מנחם אליעזר מוזס: למה?

מנחם אליעזר מוזס: כי הוא לא גר בדירה, הוא גר בחניון, הוא גר במחסנים.

מנחם אליעזר מוזס: הצעתי כמה פעמים לצאת לסיור 300 מטר מכאן ולראות איך שגרים במינוס ארבע קומות מתחת לפני האדמה.

מנחם אליעזר מוזס: בואו ותראו איך גרים.

מנחם אליעזר מוזס: אפילו גן ילדים יש בקומה מינוס 2.

מנחם אליעזר מוזס: אני מציע שתבואו לסיור.

מנחם אליעזר מוזס: לקחתי פעם את ועדת הכלכלה, כולם הזדעזעו, אבל זה היה לפני שבע שנים.

מנחם אליעזר מוזס: כשהקמתי את שדולת הדיור, ואז ראש הממשלה דהיום הקים סופרטנקר לדיור, השתתפו כל בכירי המשק וכל המבינים - -

מיקי רוזנטל: הוא התרסק מאז.

מנחם אליעזר מוזס: - - והביאו פתרונות אדירים.

מנחם אליעזר מוזס: רק קם אחר-כך, בישיבה השלישית או הרביעית סטנלי פישר, נגיד בנק ישראל, הוא הסביר: רבותי, תבינו שכל ירידה משמעותית במחירי הדירות תביא לטלטלה במשק ולהתרסקות הכלכלה.

מנחם אליעזר מוזס: אנחנו לא רוצים - - -

משה גפני: הרב מוזס, מה שאתה אומר זה דבר חשוב, אבל זה לא נושא הדיון.

מנחם אליעזר מוזס: אני מדבר על בנק ישראל, תסלח לי.

מנחם אליעזר מוזס: אז הסביר נגיד הבנק שבנק ישראל לא יכול להרשות לעצמו לראות איך שמורידים בצורה משמעותית את מחירי הדיור.

משה גפני: נכון.

משה גפני: אתה מצטט נכון.

משה גפני: הדיון עכשיו למה אלה שמקבלים משכנתאות משלמים ריבית גבוהה.

אורלי לוי אבקסיס: בגלל זה.

אורלי לוי אבקסיס: זה הביצה והתרנגולת.

מנחם אליעזר מוזס: הנה, עכשיו אני מדבר על הדיור - - -

משה גפני: אם אפשר, בקצרה.

אורלי לוי אבקסיס: הם רוצים להעלות את המחיר, לצנן את השוק.

משה גפני: בבקשה.

משה גפני: בבקשה.

מנחם אליעזר מוזס: אדוני היושב-ראש, אני רוצה להסביר לך.

משה גפני: אני אתך.

מנחם אליעזר מוזס: בשבוע שעבר המשנה לנגידת בנק ישראל מגלה לנו שעל מיליון שקל במשך 2015, בגלל העלאה של הריבית הזאת, צריכים לשלם, אדוני היושב-ראש, 229,000 שקל בסופו של דבר על מיליון שקל.

מנחם אליעזר מוזס: זאת אומרת, 230,000 שקל.

מנחם אליעזר מוזס: זה עוד שלוש שנות עבודה על מנת לשלם את המשכנתה הזאת.

מנחם אליעזר מוזס: לאן אנחנו מגיעים?

מנחם אליעזר מוזס: מה התכל'ס?

מנחם אליעזר מוזס: כך אנחנו רוצים להוזיל את מחירי הדירות?

מנחם אליעזר מוזס: זאת אומרת, יש כאן שתי ממשלות כלכליות, שר האוצר בא וחושב בכנות להוריד את מחירי הדיור, ומצד שני בנק ישראל בא לשמור על הבנקים, "יציבות הבנקים", והזוג מחוסר הדיור עומד נבוך באמצע.

מנחם אליעזר מוזס: אין לו מוצא לשום מקום.

מנחם אליעזר מוזס: אני חוזר על מה שהתחלתי.

מנחם אליעזר מוזס: כל זה מדובר על אלה שזכאים לקבל משכנתאות, אבל אלה שלא, וזה גם בציבור שלנו, לדברי השר גלנט זה 20,000 איש מחוסרי דיור במגזר שלנו – המצב קשה ללא נשוא.

מנחם אליעזר מוזס: אדוני היושב-ראש, אם לא ניקח את העניין לידיים, כל זמן שאתה יושב על כיסא הממלכה הזאת – אדוני היושב-ראש, אתה יודע שאני המ"מ שלך - - -

אורלי לוי אבקסיס: תגביל את הריבית ביחס לריבית במשק.

מנחם אליעזר מוזס: בדיוק.

מנחם אליעזר מוזס: אם לא יהיה פתרון, אנחנו לא רואים כאן - - -

משה גפני: אם לא יהיה פתרון לא היושב-ראש יהיה אחראי, ממלא המקום שלו יהיה אחראי.

משה גפני: ..

מנחם אליעזר מוזס: רק שתדעו שאני ממלא המקום, אבל עוד לא זכיתי להיות ממלא מקום שלו, כי הוא בא בכל בוקר ודוגר על המקום הזה.

משה גפני: אמרת יפה בוועידה של דגל התורה - - -

מנחם אליעזר מוזס: שמה?

משה גפני: אני אלמד אותך לעבוד ואתה תלמד אותי לחיות.

משה גפני: מה שנכון, נכון.

משה גפני: מיקי רוזנטל, בבקשה.

משה גפני: ואחרי זה מיקי זוהר.

מיקי רוזנטל: ראוי שהדיון יהיה קצת פחות פופוליסטי וקצת יותר ענייני.

מיקי רוזנטל: יש בעיה, הריבית אכן עלתה, אבל האשמה היא לא בבנק ישראל.

מיקי רוזנטל: בואו נגיד את האמת.

אורלי לוי אבקסיס: מי קובע את זה?

מיקי רוזנטל: רגע.

מיקי רוזנטל: תני לי.

מיקי רוזנטל: מה קרה?

מיקי רוזנטל: אני רוצה לראות פה את כל חברי הכנסת ביום שהריבית תעלה ואלפי אנשים לא יוכלו לשלם את המשכנתה שלהם, הם יגלגלו עיניים ויגידו: אוי, איך נתנו לזה לקרות.

אורלי לוי אבקסיס: אז עכשיו הם מרגילים אותם.

אורלי לוי אבקסיס: נעלה לכם את הריבית, אז תתרגלו.

מיקי רוזנטל: שמענו אותך.

מיקי רוזנטל: יש גם פתרונות לזה.

משה גפני: אני מציע שכולם יתמקדו בעניין.

משה גפני: בבקשה.

מיקי רוזנטל: בנק ישראל מגביל את הבנקים לתת אשראי בתחום מסוים מעל 50% מההון שלו.

מיקי רוזנטל: האשראי למשכנתאות הגיע ל-50% מההון, ולפיכך לבנקים נשאר מעט מאוד לתת והם העלו את הריבית.

מיקי רוזנטל: זה מה שקרה.

אורלי לוי אבקסיס: שלא ייתנו לבעלי דירה, למשקיעים.

מיקי רוזנטל: להגיד לבנק ישראל: לא חשוב, תיתן עוד אשראי באותו תחום ותחשוף את עצמך לסיכונים, זה לא אחראי.

מיקי רוזנטל: לעומת זאת, להביא אשראי ממקורות אחרים זה תפקידה של הממשלה.

מיקי רוזנטל: להביא משכנתאות מתחומים אחרים זה תפקידה של הממשלה.

מיקי רוזנטל: אפשר לתת מחברות הביטוח, אפשר לתת מההון העצמי של הממשלה.

מיקי רוזנטל: אפשר לעשות הרבה מאוד דברים כדי להוזיל את המשכנתאות.

אורלי לוי אבקסיס: אפשר לתת ערבות למשכנתה.

משה גפני: אורלי.

מיקי רוזנטל: לבוא לבנק ישראל עכשיו ולהגיד לו: תנהג במדיניות של הפקרות, אני חושב, חברים, שזה לא אחראי מה שאתם עושים.

מיקי רוזנטל: זה דבר אחד.

מיקי רוזנטל: יש לנו אחריות בסוף.

אלי כהן: אגב, לא אמרנו לתת יותר, אמרנו לא להעלות את המרווח.

מיקי רוזנטל: שנייה, אלי.

מיקי רוזנטל: אני מודה לך שהבאת את הנושא הזה לדיון - - -

אלי כהן: אמרנו לא להעלות את המרווח, לא לתת יותר.

אלי כהן: זה לא אותו דבר.

מיקי רוזנטל: זה אחריות שלכם כמחוקקים, זה אחריות שלכם כממשלה.

אורלי לוי אבקסיס: הם יכולים להוריד מהמשקיעים, אפשר לקצץ במשקיעים.

מיקי רוזנטל: הבנק, התפקיד שלו להרוויח.

משה גפני: חבר הכנסת רוזנטל, לא לקיים את הדיאלוג הזה.

אורלי לוי אבקסיס: אתה רוצה לתת פחות, תיתן פחות במשקיעים, אבל אתה יודע שמעלים את המחיר.

משה גפני: חברת הכנסת אורלי לוי, אי-אפשר לקיים דיון.

משה גפני: מיקי, תאמר את דבריך, ואני רוצה להמשיך הלאה.

מיקי רוזנטל: לפיכך לבוא לבנק ישראל ולהגיד לו עכשיו: תנהיג מדיניות של הפקרות, זה לא אחראי - -

משה גפני: זה לא אחראי.

משה גפני: מה אתה מציע?

מיקי רוזנטל: - - לעומת זאת שהממשלה תרחיב את שוק המשכנתאות לחברות הביטוח, שהיא תעמיד משכנתאות בעצמה, מה שהיא עשתה בעבר.

מיקי רוזנטל: הרי להורים שלנו יש דירות בגלל שהמדינה נתנה משכנתה.

מיקי רוזנטל: המדינה נתנה משכנתה - -

באסל גטאס: היום בריבית יותר גבוהה.

מיקי רוזנטל: - - והיום היא נותנת את זה בריבית יותר גבוהה מהבנקים, בגלל זה המצב מגוחך.

מיקי רוזנטל: שהממשלה תואיל ותאפשר לקחת משכנתאות ממשלתיות בריבית טובה, ואז הבנקים יורידו את הריבית, ובא לציון גואל.

משה גפני: תודה רבה.

משה גפני: מיקי זוהר, ואחריו – אורי מקלב.

מכלוף מיקי זוהר: עצה טובה שאני יכול לנסות אולי ולתת לבנק ישראל.

מכלוף מיקי זוהר: קודם כול, הערה חשובה להוסיף על הדברים שאמר קודם אלי כהן, בסופו של דבר בהחזר של 25 שנה, אם אתה מעלה את הריבית באותו אחוז שאתה מדבר עליו, אתה מדבר על החזר חודשי באזור של 60-65 שקל בחודש על כל 100,000 שקל.

מכלוף מיקי זוהר: זה אומר שזוג צעיר שייקח באזור 600,000-700,000 שקל כדי לרכוש דירה ראשונה, ישלם בסביבות 400 שקל יותר לחודש במשכנתה.

מכלוף מיקי זוהר: כשאנחנו מדברים על יוקר המחיה, זה יוקר המחיה.

מכלוף מיקי זוהר: 400 שקל פחות כדי לשלם על חוגים לילדים, כדי לשלם דברים חשובים לחינוך של הילדים שלך.

מכלוף מיקי זוהר: 400 שקל פחות כדי לקנות אוכל.

מכלוף מיקי זוהר: לכן יש פה משמעות ברורה מאוד בכל מה שקשור ליוקר המחיה מבחינת ההחזר החודשי.

באסל גטאס: מה אתה עומד לעשות?

באסל גטאס: אתה הממשלה.

מכלוף מיקי זוהר: תן לי להשלים את דברי.

מיקי רוזנטל: להאשים את זועבי.

מיקי רוזנטל: ..

באסל גטאס: זועבי אחראית על המשכנתאות.

באסל גטאס: ..

מכלוף מיקי זוהר: לא, זועבי אחראית על הפלסטינים, שלא נתבלבל.

מכלוף מיקי זוהר: רק על הפלסטינים.

משה גפני: עזוב.

מכלוף מיקי זוהר: היא מטפלת רק בפלסטינים.

משה גפני: הוא לא ממשלה, הוא חבר כנסת כמוך, והוא - - -

אורלי לוי אבקסיס: די.

אורלי לוי אבקסיס: גם כשהיא לא פה אתם עושים לה פרומושן?

אורלי לוי אבקסיס: תעשו לי טובה.

מכלוף מיקי זוהר: היא דואגת לפלסטינים, אני דואג לאזרחי ישראל.

משה גפני: עזבו עכשיו את הפלסטינים.

מכלוף מיקי זוהר: זה זועבי, זה לא אני.

מכלוף מיקי זוהר: בכל מקרה, אני רק אומר ש-400 השקלים האלה לחודש הם כל-כך משמעותיים לזוג צעיר.

מכלוף מיקי זוהר: לכן המשכנתה חייבת להיות שונה בצורה מוחלטת בין בעלי דירה ראשונה או יחידה לבין אנשים שרוכשים דירה שנייה או שלישית.

מכלוף מיקי זוהר: מבחינתי, אם צריך לומר שאפילו תהיה ריבית כפולה לאנשים שקונים דירה שנייה ושלישית וזולה ב-50% לאנשים שקונים דירה ראשונה או יחידה, אזי גם הבנקים לא יפסידו כסף, גם הציבור יקבל פרופורציה נכונה.

מכלוף מיקי זוהר: זה במהות הדברים שמדברת עליהם חברת הכנסת אורלי לוי אבקסיס וגם אני.

מכלוף מיקי זוהר: כל מה שאנחנו מדברים עליו זה צדק חלוקתי.

מיקי רוזנטל: יאללה, תחוקקו חוק.

מכלוף מיקי זוהר: לא יכול להיות שאדם שקונה דירה שנייה או שלישית או רביעית יקבל ריבית זהה לזה שקונה דירה ראשונה או יחידה.

מכלוף מיקי זוהר: גם טיב הסיכון ברור לי, אבל הבנק לא יכול לתת את אותה ריבית לאותו אדם.

מכלוף מיקי זוהר: כל אדם שונה במהות שלו, ואנחנו כמדינה חייבים לעשות את החלק הדיפרנציאלי הזה.

מכלוף מיקי זוהר: לכן אני קורא לבנק ישראל לעשות פעולה ברורה, לשנות את אופי הריבית בין מי שקונה דירה ראשונה או דירה יחידה לבין מי שקונה דירה שנייה או שלישית.

מכלוף מיקי זוהר: נקודה.

משה גפני: תודה רבה.

משה גפני: חבר הכנסת אורי מקלב.

מנחם אליעזר מוזס: איפה הוא?

מיקי רוזנטל: הוא יבוא.

משה גפני: חבר הכנסת באסל גטאס.

באסל גטאס: הנושא כמובן מאוד חשוב ואני מודה למי שהעלה אותו, ואני גם נוטה לקבל או להסכים עם מיקי שבימים האלה, מעבר לפוליטיקה ולכותרות הכלליות, צריך לחשוב במובנים כלכליים ומעשיים.

באסל גטאס: מה שמטריד אותנו זה בכלל לא כל המשכנתאות, מטרידה אותנו עלות המשכנתה לזוגות הצעירים שקונים דירה ראשונה.

באסל גטאס: השאר, שהשוק ישחק, כוחות השוק יחליטו.

באסל גטאס: מי שבא להשקיע בדירה שנייה או שלישית, מצדי שישלם 10% ריבית בשנה אם כדאי לו, זו החלטה כלכלית, אבל הזוגות הצעירים שזו הדירה הראשונה, זה תפקידה של המדינה לטעמי.

באסל גטאס: אדוני, הייתי בשנה שעברה, ממש בימים אלה, בביקור בפריפריה של צרפת, אבל גם בעיר מרכזית בפריפריה, ביקרתי אצל פלסטיני מעזה דווקא, זוג צעיר.

באסל גטאס: הוא לא יכול לחזור, הוא ביקש ממני לעזור לו לחזור לבקר את ההורים.

באסל גטאס: הם גרים בבית יפה, דירה מרווחת, לא 60-70 מטר, צמוד קרקע.

באסל גטאס: שאלתי אותו ותחקרתי אותו איך.

באסל גטאס: יש לו עסק קטן, מאפייה שם, אשתו עובדת.

באסל גטאס: איזה תרבות דיור וניקיון.

באסל גטאס: הממשלה מתערבת דרך חברות ממשלתיות.

משה גפני: מה אתה מציע?

באסל גטאס: צריך לעשות שני דברים.

באסל גטאס: דבר אחד, אני חושב שמשרד השיכון בכל שנה סוגר את התקציב בלי לנצל את היתרות של ההלוואות שהוא אמור להעמיד.

באסל גטאס: יש לך שם קטגוריה ברורה, משרד השיכון לא נותן משכנתאות, אלא לזכאים.

באסל גטאס: למה הזכאים לא הולכים?

באסל גטאס: כי הריבית בשנים האחרונות שמשלמים למשרד השיכון יותר גבוהה.

אורלי לוי אבקסיס: המדינה עושה עליהם סיבוב.

באסל גטאס: זו החלטה כלכלית להגיד: אנחנו מוזילים את הריבית על היתרות.

באסל גטאס: לדעתי, אנחנו כוועדת הכספים צריכים לחשב אחורה כמה שנים לא נוספו היתרות של ההלוואות במשרד השיכון, ולחייב אותם להעמיד את זה לרשות הציבור.

משה גפני: תודה.

באסל גטאס: דבר שני.

באסל גטאס: אני חושב שאנחנו צריכים לראות אם יש סוג של קרטל, אם נוצר סוג של קרטל בעניין הריבית על המשכנתאות.

משה גפני: בין הבנקים?

באסל גטאס: כן.

באסל גטאס: אני חושב שיש קרטל בין הבנקים בעניין קביעת הריבית.

באסל גטאס: האם מתקיימת תחרות אמיתית – אני רוצה לשמוע את בנק ישראל – בין הבנקים למשכנתאות על הריבית למשכנתה.

באסל גטאס: אני חושב שלא.

באסל גטאס: אם אתה עושה סיבוב היום, כל זוג צעיר שעושה סיבוב בין כל הבנקים על המשכנתה, מוצא הבדלים מזעריים ביותר.

משה גפני: תודה רבה.

משה גפני: חבר הכנסת אורי מקלב.

אורי מקלב: תודה רבה, אדוני היושב-ראש, חברי המציעים, באמת העליתם נושא חשוב מאוד.

אורי מקלב: מי שמלווה את אותם זוגות צעירים שרוצים לקנות דירה, יודע מה המשמעות של המשכתנה בתהליך באפשרות לקנות דירה.

אורי מקלב: אנחנו רגילים בשיח שלנו לדבר על מחירי הדירות ואיך מתמודדים אתם בדרך כזאת, בדרך אחרת, אבל שוכחים שאחרי מחירי הדירות – אני גם אוסיף ואגיד, נניח אם מחירי הדירות ירדו ב-10% – עדיין להגיע לדירה יש דרך שהמרכיב המרכזי שלה זה המשכתנה.

אורי מקלב: כשאנחנו מעלים אותה באופן דרמטי, זו עלייה של אולי 15% במשמעות של ההחזר.

אורי מקלב: אם אנחנו מדברים על משכנתה שלוקחים על מיליון שקל כשההחזר הכללי זה מיליון וחצי, אנחנו מעלים אותה בעוד 120,000 שקל.

אורי מקלב: מה המשמעות?

אורי מקלב: כמה אחוזים זה?

אורי מקלב: זו עלייה דרמטית בהחזרים, בהחזר החודשי של עוד כמעט 400 שקל לחודש.

אורי מקלב: הם לא יכולים לעמוד בזה.

אורי מקלב: זו השאלה, להיות או לא להיות.

אורי מקלב: אנחנו רוצים לתת פתרונות, נותנים פתרונות, והכפרה של כל העניין, כל הבעיה במשק היא ליציבות הבנקים או הניסיון כמה שיותר לייצב אותם.

אורי מקלב: עדיין אני חושב שיש הרבה שומנים שהבנקים יכולים עוד לספוג.

אורי מקלב: ובבנק ישראל אנחנו משמרים את הנגידים גם כשסטנלי פישר עשה מעשה שפגע קשה בזוגות הצעירים, ביכולת לקחת דירות.

אורי מקלב: אף אחד לא ביקר אותו על מדיניות המטבע שלו ועל המדיניות שלו בתמהיל של המשכנתאות, והזכרת את זה, אורלי, בדברים שלך.

אורי מקלב: הוא עבר כאן לפני כמה שנים כשהוא שינה את זה, וזה מחייב את הזוגות הצעירים לשנות את התמהיל, זה ייקר את המשכנתה, זה הרחיק את הדירות מהזוגות הצעירים, ואנחנו ממשיכים לדבר רק על עלות הדירה ולא על המשכנתה.

אורי מקלב: המשכנתה זה המרכיב המרכזי בהגעה לדירה.

אורי מקלב: נכון, זה לא מחיר הדירה.

אורי מקלב: להגיע לדירה זה הדבר המרכזי, ובו אנחנו פוגעים קשות.

אורי מקלב: אם היה דבר כזה בעליית מחירים, השמים היו צועקים, ואנחנו ככה על הדרך – "יציבות הבנקים".

אורי מקלב: יש מילת מפתח.

אורי מקלב: אנחנו לא מפעילים רגולציה – אמר חבר הכנסת מיקי רוזנטל, יכול להיות שיש מחסור באשראי, יש צמצום באשראי, יש אי-ודאות, בסדר, ויש אחריות, אבל מישהו צריך לקחת אחריות ולפתור את הדברים.

אורי מקלב: איך פותרים את הדבר הזה?

אורי מקלב: הבנקים החליטו שמי שמשלם זה הזוגות הצעירים.

מיקי רוזנטל: בשביל זה יש ממשלה.

אורלי לוי אבקסיס: בסופו של דבר הפתרון הזה מיטיב רק עם הדירות להשקעה.

מיקי רוזנטל: מי שצריך לראות את התמונה הכוללת זו הממשלה.

משה גפני: רבותי, כל אחד יאמר את דעתו.

אורלי לוי אבקסיס: הם מעדיפים באופן ברור את המשקיעים על פני הזוגות הצעירים.

משה גפני: מאה אחוז.

משה גפני: אורלי, תודה.

משה גפני: אורי.

אורי מקלב: השיח על מחירי הדירות חייב להיות בהלימה עם המחיר בהגעה לדירה, זה לא יכול להיות בנפרד.

אורי מקלב: יש שכבות של שומנים, ואפשר לראות את זה ברווחי הבנקים.

אורי מקלב: הבנקים לא מפסידים וצריך לראות את היציבות שלהם, ועדיין לא הכול צריך לשלם האזרח.

משה גפני: תודה רבה.

משה גפני: מיקי לוי.

משה גפני: בקצרה, אם אפשר, מיקי.

מיקי לוי: אלי, ברשות המוסדיים יש הר של כסף.

מיקי לוי: כדי להגביר את התחרות ולהוות איזה איזון ומשקל עודף אל מול הבנקים באוצר – תלמדו מבנק ישראל – צריך ללכת לקראת מגמה ולאפשר למוסדיים.

מיקי לוי: הם יהיו מבסוטים.

מיקי לוי: לעתים אין להם אפיקי השקעה והם לא יודעים מה לעשות עם הכסף, מתחילים לברוח עם הכסף להשקעות בחוץ-לארץ.

מיקי לוי: לאפשר למוסדיים לפתוח שוק למשכנתאות, וזה יביא לאיזונים בכל הנושא של המשכנתאות.

מיקי רוזנטל: גם תהיה תחרות וגם זה.

מיקי רוזנטל: נכון.

משה גפני: תודה רבה.

משה גפני: אם אפשר בקצרה.

משה גפני: אורן שלו, סגן יושב-ראש התאחדות יועצי מימון לדיור.

משה גפני: יש גוף כזה?

אלי כהן: אולי נשמע את בנק ישראל.

אלי כהן: אנחנו חייבים לצאת.

אורלי לוי אבקסיס: הם צודקים, יועצי המשכנתאות היום חוסמים את הרגליים שלהם מלהגיע ללקוח, שהוא די אידיוט בנושאים האלה ולא מבין, לכן הבנק גם יכול לשחק בו מה כן לקחת ומה לא, אז חשוב שנשמע.

משה גפני: בבקשה.

משה גפני: אם אפשר, משפט.

<אורן שלו: תודה רבה, כבוד היושב-ראש ויוזמי הדיון.

<אורן שלו: הריביות עלו, אין פה שאלה.

<אורן שלו: ריבית בנק ישראל נשארה 0.1%.

<אורן שלו: לפני שנה והיום תשואות אגרות החוב לחמש שנים היו באזור המינוס 0.2%, נשארו אותו דבר.

<אורן שלו: העלייה פוגעת בעיקר בזוגות הצעירים.

<אורן שלו: מי שהיום צריך לקחת שעבוד של מעל 60% שיעור מימון, נדרש לשלם ריביות גבוהות מאוד.

<אורן שלו: בחלוקה של בנק ישראל, שאתה דיברת עליה, זה לא מצוין, זה לא מדובר, מדובר על תקופה של שנים.

<אורן שלו: יש שינוי גדול מאוד, וזה פוגע ביכולת - - -

משה גפני: אמרו את זה קודם.

משה גפני: אם אתה לא מחדש - - -

<אורן שלו: זה פוגע בעצם האישור של הלקוח, זה לא רק פוגע בתשלום הכולל שלו, זה פוגע בעצם השאלה אם הוא יוכל או לא יוכל לקבל משכנתה.

<אורן שלו: זה מאוד מהותי מעבר לדברים האחרים.

<אורן שלו: דיברו על הלוואות הזכאות.

<אורן שלו: הלוואות הזכאות היום הן בערך 0.5%, לפי החוק החדש שנכנס ב-16 בחודש, מתחת לריבית הממוצעת.

משה גפני: זה חוק שהעברנו כאן בוועדה.

משה גפני: אני לא אומר בניגוד לכל מיני גורמים אחרים, אבל הוועדה, אופוזיציה וקואליציה העבירו את זה.

<אורן שלו: הסכום של הזכאות הוא סכום יחסית קטן - - -

אלי כהן: בזכות היושב-ראש.

משה גפני: לא אמרתי.

<אורן שלו: זה מהותי, חברים.

<אורן שלו: הוא מעלה באופן משמעותי את שאר מסלולי ההלוואה בפרקטיקה, חברים.

<אורן שלו: אנחנו מלווים את הלקוחות, אנחנו נמצאים אתם.

<אורן שלו: זה שהזכאות נמצאת והיא 200,000 שקל זה נחמד, אבל היא מעלה ב-1% את כל שאר המסלולים.

<אורן שלו: לא עשינו שום דבר בזה.

<אורן שלו: כלומר, זה טוב, אבל יש פה בעיה.

<אורן שלו: יש לנו הרבה מידע שאנחנו יכולים להעביר לכם בנושאים האלה.

<אורן שלו: זה מהותי.

<קריאה: אז מה אתה מציע?

<אורן שלו: אני אומר שני דברים: דבר ראשון, העלייה כוללת שני דברים ביחד, האחד זה מדיניות הבנקים, שאני לא נכנס אליה, דיברו פה על זה, על בנק ישראל.

<אורן שלו: אני לא אכנס לזה בשלב הזה.

<אורן שלו: הדבר השני שגורם לעלייה, והיא מדאיגה אותי יותר – העלייה השנייה נובעת מהעובדה שהבנקים מדירים את רגלינו מלעשות את העבודה שלנו ולהיות אובייקטיביים, לבוא ביחד עם הלקוח ולעשות את המשא-ומתן, מעקרים את יכולת המשא-ומתן של הלקוח שלא יודע מה הריביות היום במשכנתה.

<אורן שלו: אומרים לו "4", הוא לא יודע אם זה נמוך או גבוה, אין לו מושג, הבנק לא אובייקטיבי.

<אורן שלו: לבנק יש עניין, יכולת ורצון להכניס יותר כסף.

מיקי לוי: לא מאפשרים לכם לשבת עם הלקוח?

מיקי לוי: פעם ראשונה שאני שומע.

<אורן שלו: אנחנו לא יכולים היום לעשות עבודה מקצועית ורצינית מול הבנקים יחד עם הלקוחות.

<אורן שלו: זה דבר שערורייתי, שלא היה - - -

מיקי רוזנטל: - - -

משה גפני: מיקי, מיקי, זה מפריע.

<אורן שלו: זאת העלאה משמעותית בריביות שנובעת מחוסר יכולת של הלקוח לנהל משא-ומתן מקצועי ורציני.

<אורן שלו: אנחנו מוחים על זה.

<אורן שלו: אנחנו חושבים שזה לא סביר ולא הגיוני, וזה פוגע בלקוחות באופן דרמטי.

<אורן שלו: מי שצריך להגיע למשכנתה, והוא נמצא על הגבול, כי הוא לא יוכל לקבל משכנתה, כי הוא נמצא על גבול יחס ההחזר, כי הוא נמצא על גבול שיעור המימון - -

משה גפני: אמרת.

משה גפני: תודה רבה.

<אורן שלו: - - הוא לא יוכל לקבל - - -

משה גפני: שתי שאלות לי אליך.

משה גפני: שאלה אחת, אם אני בא ולוקח משכנתה ואתה בא אתי, מישהו יכול להגיד לי לא?

<אורן שלו: בנק לאומי היום לא מאפשר את זה.

מיקי לוי: זו שערורייה.

<אורן שלו: אומרים לנו מפורשות: אנחנו לא מדברים עם היועץ, רק עם הלקוח.

משה גפני: אם אפשר בבקשה, לא לדפוק על השולחן.

מיקי רוזנטל: הם לא נותנים לך הצעה כתובה אפילו.

<אורן שלו: אם אני מרים טלפון לבנק לאומי - - -

משה גפני: תמתין רגע, אני לא מבין מהר כמו החברים האחרים שלי בוועדה.

משה גפני: אני בא לבנק לאומי או לבנק הפועלים או לא חשוב לאיזה בנק, ואתה בא אתי.

משה גפני: אני בכלל לא אומר לפקיד מי אתה, אני אומר: אני מבקש לקחת משכנתה, זוג צעיר, זה וזה מלווה אותי, אני מבקש לדעת מה ההצעות שאתם מציעים, ואז הוא מציע ואני מתווכח ומתייעץ אתך.

משה גפני: מי יכול למנוע את זה ממני?

<אורן שלו: הבנק.

משה גפני: איך?

<אורן שלו: יש עניין שקוראים לו "גורם מפנה" בבנקים.

<אורן שלו: גורם מפנה זו החלטה של הבנקים לאשר את היועץ או לא לאשר.

<אורן שלו: ההחלטה הזאת מתבצעת הרבה בעקבות הביצועים שלך מול הבנק.

משה גפני: הבנתי, כשמסבירים לי לאט אני מבין מהר.

<אורן שלו: לא עניתי על השאלה עדיין.

מיקי רוזנטל: כשאתה בא לבנק, אתה אומר: אני רוצה הצעה.

מיקי רוזנטל: הם לא נותנים לך הצעה בכתב, שזה חמור מאוד.

<אורן שלו: אפשר רק לענות על השאלה?

משה גפני: ענית.

<אורן שלו: לא עניתי.

<אורן שלו: היתה הקדמה ולא עניתי.

<אורן שלו: התשובה היא שאם אין לך גורם מפנה, מדברים עם הלקוח בלבד, ולא מוכנים לנהל - - -

משה גפני: שאלה שנייה.

משה גפני: איזה מסלולים בעקבות - - -

אורלי לוי אבקסיס: למה שהוא ירצה את האינטרס של הלקוח?

משה גפני: איזה מסלולים בעקבות החקיקה שיהיה 0.5% פחות מהבנקים המסחריים – איזה מסלולים הריבית עלתה בהם?

משה גפני: הרי זכאי משרד השיכון נמצאים בחוק.

<אורן שלו: יש מסלול אחד בלבד שקוראים לו "קבוע צמוד", שהוא ניתן בזכאות.

<אורן שלו: קודם כול, זה מסלול שיש עליו מחלוקת אם הוא נכון או לא נכון, אבל זה המסלול היחיד שניתן בזכאות היום.

משה גפני: מי שזכאי.

משה גפני: איזה מסלול עלה?

אורלי לוי אבקסיס: אתה יכול לקחת רק שליש מההלוואה.

מיקי רוזנטל: ריבית קבועה צמודה.

<אורן שלו: אתה יכול לקחת גם 100%.

<אורן שלו: שנייה, חברים, אני אסביר.

מיקי לוי: אתה יכול לקחת קבוע צמוד הכול.

<אורן שלו: קשה להסביר הרבה מונחים מקצועיים ביחד, אבל אני אשתדל.

משה גפני: שנייה.

משה גפני: תמתין רגע.

משה גפני: עם כל הכבוד, אני מבקש לא להפריע.

<אורן שלו: כאשר אתה הולך לבנק, הבנק מסתכל על הרווחיות הכוללת של ההלוואה.

<אורן שלו: אם יש לו גם הלוואת זכאות וגם הלוואה אחרת, ההלוואה שלו פחות רווחית, בעקבות זאת הוא מעלה את שאר הריביות בשאר המסלולים, כדי שההלוואה שלו תהיה רווחית.

<אורן שלו: זה פשוט מאוד.

<אורן שלו: ככה כל הבנקים.

משה גפני: תודה רבה.

משה גפני: בנק ישראל, בבקשה.

משה גפני: הגברת מרב שמש, אני רוצה להקדים ולומר: כאשר חוקק חוק בנק ישראל לנגיד בנק ישראל היה תפקיד נוסף שהכנסנו בחוק, הוא יועץ חברתי, הוא צריך לייעץ לא רק בנושא של יציבות הבנקים, אלא גם לאלה שהם זוגות צעירים ונוטלים את המשכנתאות.

משה גפני: זה התפקיד של נגיד בנק ישראל, כך כתוב בחוק בנק ישראל, מעבר לכל הדברים שנאמרו קודם.

משה גפני: מעבר לעניין חוקקנו כאן חוק במהלך חוק ההסדרים האחרון, שמי שהוא זכאי משרד השיכון, יקבל משכנתה שהיא פחות ב-0.5% מהבנקים המסחריים.

משה גפני: תוסיפי לעניין הזה את המציאות שבמהלך כל השנים, אני לא מדבר על השנים האחרונות, שהפכנו להיות מדינה ניאו-קפיטליסטית, אבל פעם המדינה היתה מעורבת בעניין הזה, היא היתה נותנת את המשכנתאות.

משה גפני: היום בוכים ומתלוננים על העובדה הזאת שהמחירים עולים.

משה גפני: בטח שהמחירים יעלו, יש כוחות השוק.

באסל גטאס: - - - בהלוואות מקום - - -

משה גפני: אל תעזור לי, באסל.

משה גפני: אל תעזור לי.

משה גפני: מי שיש לו כסף לקנות במגדלי אקירוב, קונה.

משה גפני: ומי שאין לו כסף, נשאר ברחוב.

משה גפני: התפקיד שלכם זה לא רק יציבות הבנקים.

משה גפני: עם כל הכבוד, הצלחתם ביציבות הבנקים מעל ומעבר, עד כדי כך שנאלצנו לעשות חוק שיגביל את שכר הבכירים, את מנהלי הבנקים ואת חברי הדירקטוריונים שם, שמקבלים משכורות של 8 מיליון שקל או 10 מיליון שקל.

משה גפני: יש יציבות לבנקים.

משה גפני: כשמאות בנקים נסגרו בארצות-הברית, המערכת הפיננסית פה לא נפגעה.

משה גפני: להיפך, הגדילו את המשכורות.

<קריאות: - - -

משה גפני: יכול להיות שאני אקרא לך לדיון לבד, בגלל שפה אי-אפשר לקיים דיון.

משה גפני: המציאות הזאת שבנק ישראל עומד מהצד היא מדיניות שלא מקובלת עלי.

משה גפני: אם זה נכון מה שעלה כאן, שזוג צעיר לוקח משכנתה, אני לא מבין בפיננסים שום דבר - - -

<קריאות: - - -

משה גפני: לא יכול להיות הדבר הזה, מספיק.

משה גפני: אני לא יכול לבוא לבנק – אחרי שאני מקבל ריבית אני צריך לשלם ריבית הרבה יותר גבוהה מהריבית שבנק ישראל מתיר – אני לא יכול לבוא עם מישהו שישב לידי, שאני אוכל לדבר עם הפקיד בבנק.

משה גפני: בכלל הפכנו להיות מדינה אחרת ממה שהיא היתה לפני עשר שנים.

משה גפני: זה משהו שאתם נושאים באחריות, אין מישהו אחר.

משה גפני: אין שום גורם שהוא רגולטור מול הבנקים.

משה גפני: הבנקים יעשו מה שהם רוצים, הם ירוויחו, הם יקבלו משכורות גבוהות, הכול יהיה; אתם צריכים לנהל את הדבר הזה.

משה גפני: בבקשה.

משה גפני: אני אביא את נגידת בנק ישראל לכאן, אני אביא את המפקחת על הבנקים, לא יכולה להיות התופעה הזאת, פשוט לא יכול להיות.

משה גפני: בבקשה.

<מרב שמש: אני רוצה להתייחס.

<מרב שמש: עלו בדיון הרבה נושאים מגוונים, אני רוצה להתייחס לפי הסדר.

<מרב שמש: אני אתייחס קודם כול לנתונים.

<מרב שמש: רשמתי לי כמה דברים לגבי הטענות שמועלות וגם המצוקה שמועלית בוועדה.

<מרב שמש: קודם כול, בשנה האחרונה, כפי שנאמר, באמת עלו הריביות במשכנתאות, הריביות עלו כמעט בכל מסלולי ההצמדה, הגם שריבית בנק ישראל בחודשים האחרונים נשארה 0.1% כפי שצוין.

<מרב שמש: כפי שאנחנו רואים את זה, העלייה בריביות היא תוצאה משולבת של כמה גורמים, והגורם המרכזי להערכתנו הוא באמת עלייה בסיכונים וההפנמה של הסיכונים בשוק של הדיור והמשכנתאות, הפנמה של הסיכונים הללו על-ידי הבנקים.

<מרב שמש: גם אם הריבית נשארת קבועה - - -

אלי כהן: מה הסיכונים, גברתי?

אלי כהן: איזה סיכונים עלו?

<מרב שמש: אני מיד אפרט, אבל מאוד קשה לי עם קריאות ביניים.

משה גפני: אי-אפשר.

<מרב שמש: אני לא חברת כנסת, אני אגיד - - -

משה גפני: מאה אחוז.

משה גפני: תדברי ברצף.

<מרב שמש: אני אגיד באופן מקצועי את מה שאני מבינה.

<מרב שמש: גם אם הריבית של בנק ישראל נשארת קבועה לאורך זמן, יש כאן סיכונים שמצטברים במערכת.

<מרב שמש: מה הסיכונים הללו?

<מרב שמש: הסיכונים הם שמחירי הדירות עלו ב-100% נומינלית מאז 2008.

<מרב שמש: הסיכונים הם שבתיקים של הבנקים, כפי שצוין כאן, המשכנתאות הולכות וגדלות, כשהאשראי לעסקים דווקא לא הולך וגדל.

<מרב שמש: זאת אומרת, יש כאן הצטברות של סיכון של ריכוזיות, גם אשראי לנדל"ן וגם אשראי למשכנתאות.

<מרב שמש: הסיכונים הללו הולכים ומצטברים עם השנים.

<מרב שמש: עם זאת, בסך הכול, כשאנחנו מסתכלים לא רק על השנה האחרונה, אלא ההתבוננות שלנו יותר רחבה ואנחנו מסתכלים על השנים האחרונות, בשנים האחרונות הריביות ירדו משמעותית.

<מרב שמש: לפני מספר שנים אני עוד זוכרת, 4% היתה אותה ריבית מסובסדת שהמדינה אפילו סבסדה, היום אנחנו מדברים על ריביות הרבה יותר נמוכות של 2% או 3% - - -

אלי כהן: זה דמגוגיה.

<מרב שמש: שנייה, בבקשה.

אלי כהן: תדברי על מרווחים.

משה גפני: אלי, אלי, אלי.

משה גפני: אלי, זה לא בסדר.

אורלי לוי אבקסיס: - - - היתה להם יד בוועדת הריבית של המדינה.

משה גפני: זה לא בסדר.

משה גפני: אתם לא רוצים דיון, לא יהיה דיון.

משה גפני: אלי, אתה ביקשת את הדיון הזה, אתה רוצה רק להגיד מה שאתה אומר?

משה גפני: תשמע.

משה גפני: זה בנק ישראל, אין לנו עוד בנק ישראל אחד.

משה גפני: גם אם היא מדברת דמגוגיה, זה בנק ישראל.

מיקי רוזנטל: גם אם יהיו שתי מדינות?

משה גפני: אם יהיו שתי מדינות לשני עמים, בנק ישראל ידאג לשתיהן.

משה גפני: בבקשה.

באסל גטאס: אתה בעד פתרון מדינה אחת.

משה גפני: אני אומר שתי מדינות, אבל בנק ישראל.

משה גפני: תביאו בנק ישראל אחר?

משה גפני: מה נעשה בלעדיהם?

משה גפני: כן.

<מרב שמש: בסך הכול רמת הריביות עכשיו הרבה יותר נמוכה.

<מרב שמש: בסך-הכול, כשאני מסתכלת על הלווה הבודד, הריביות הוזלו משמעותית והמשכנתאות הוזלו משמעותית בשנים האחרונות.

<מרב שמש: אני זוכרת את התקופות שקיבלנו ריביות ב-4%, 5%, 6%, והבאתי אתי גם את הגרף, ואני אשמח שהוא יועבר - - -

מיקי רוזנטל: גברתי, האם את יכולה להתמקד?

מיקי רוזנטל: הטענה היתה שבשנה האחרונה לא השתנתה הריבית - - -

<מרב שמש: אני אתייחס לזה.

משה גפני: היא הולכת לומר את זה.

<מרב שמש: מיקי, אני מתייחסת לזה.

מיקי רוזנטל: תתמקדי בזה.

מיקי רוזנטל: זאת הטענה.

משה גפני: בבקשה.

משה גפני: בבקשה.

משה גפני: היא הולכת לומר את זה.

משה גפני: גם אם זה לא ימצא חן בעינינו, אבל היא הולכת לומר.

<מרב שמש: בסך-הכול תמיד צריך למצוא את האיזון של הסיכונים.

<מרב שמש: והסיכונים הצטברו, אין מה לעשות, ובשביל זה נקטנו ברגולציה, כשכעת טוענים נגדנו.

<מרב שמש: היינו ערים לכך שהריביות יכולות לעלות.

<מרב שמש: הריביות יכולות לעלות בגלל שהריביות בחו"ל יעלו, בגלל שהסיכונים יתגברו והבנקים יצטרכו להעלות את הריבית, ולכן עשינו כמה פעולות – הגבלנו את שיעור הריבית על החלק המשתנה, לשליש לפריים, הגבלנו את היכולת של הלקוח לבוא ולקחת משכנתה כשההחזר החודשי הוא מעבר ל-50% מההכנסה החודשית שלו.

<מרב שמש: אנחנו לא רוצים שהלווים יבואו וייקחו מעבר ליכולתם.

<מרב שמש: זה פוגע בלווים כשהלווים לוקחים הרבה משכנתה שהיא מעבר ליכולת ההחזר שלהם.

<מרב שמש: לכן צריך תמיד להסתכל על האיזון של הדברים.

אורלי לוי אבקסיס: ברגע שהעליתם את הריבית פלטתם החוצה עוד קבוצה שהיום היא מעבר להכנסות.

משה גפני: אורלי, היא באמצע.

אורלי לוי אבקסיס: אם העליתם ב-500 שקל את ההחזר החודשי - -

משה גפני: אני לא מסכים.

אורלי לוי אבקסיס: - - פלטת החוצה אוכלוסיות נוספות שלא יכולות לעמוד בהוראה שלהם.

אורלי לוי אבקסיס: זה מה קדם למה, הביצה או התרנגולת.

משה גפני: הלאה.

אורלי לוי אבקסיס: זה לא נורמלי.

משה גפני: לא לענות.

אורלי לוי אבקסיס: כמה נפלטו החוצה בגלל שהעליתם את הריבית בגלל ההוראה של כמה אחוזים מההחזרה מההכנסות?

<מרב שמש: אני - - -

משה גפני: לא.

משה גפני: את לא עונה.

אורלי לוי אבקסיס: כמה נפלטו החוצה?

אורלי לוי אבקסיס: כמה פלטתם החוצה והעדפתם את המשקיעים על בעלי הדירות, שזו להם דירה ראשונה.

משה גפני: הלאה.

<מרב שמש: אני רק אתייחס - - -

משה גפני: לא.

משה גפני: את לא עונה לחברי כנסת שמדברים בלי רשות דיבור.

אורלי לוי אבקסיס: אבל זו מהות הדיון.

משה גפני: אז זו מהות הדיון, מה לעשות.

משה גפני: נמשיך את הדיון הזה עם הנגידה.

<מרב שמש: המשקיעים שאורלי מדברת עליהם הם רק 14% מנוטלי המשכנתאות.

אורלי לוי אבקסיס: ואתם רוצים להגדיל אותם.

<מרב שמש: הם רק 14%.

משה גפני: אורלי, זה לא בסדר.

אורלי לוי אבקסיס: אתם רוצים להגדיל אותם.

אורלי לוי אבקסיס: כמה זכאים נפלטו בעקבות עליית הריבית - -

משה גפני: לא לענות.

אורלי לוי אבקסיס: - - בגלל שהם לא יכולים עכשיו להכניס, ביחס להוראה שלכם, כמה אחוזים מההכנסות שלהם לצורך משכנתה?

אורלי לוי אבקסיס: כמה כאלה?

אורלי לוי אבקסיס: עשיתם בדיקה?

משה גפני: אורלי.

אורלי לוי אבקסיס: אתם צריכים לבדוק - -

משה גפני: אורלי, אין לך רשות דיבור.

אורלי לוי אבקסיס: - - כמה ההוראה הזאת משפיעה על המשק.

משה גפני: לא לענות.

אורלי לוי אבקסיס: בדקתם את זה לפני שהחלטתם?

משה גפני: אנחנו לא נמשיך את הדיון כך.

אורלי לוי אבקסיס: זו שערורייה, כי הם לא בודקים, הם פוגעים באוכלוסיות - -

משה גפני: אין בעיה.

אורלי לוי אבקסיס: - - והם אומרים: שיערנו, אבל לא בדקנו.

משה גפני: מאה אחוז.

אורלי לוי אבקסיס: האם בדקתם כמה משפחות נפלטו החוצה, שעכשיו לא יהיו זכאיות בגלל עליית המחיר?

משה גפני: לא לענות.

משה גפני: בבקשה, תמשיכי.

אורלי לוי אבקסיס: הם עושים מחקר?

משה גפני: תמשיכי.

<מרב שמש: הרגולציה שלנו, יכול להיות שהיא גם הובילה לעלייה מסוימת בריביות, אבל העלייה הזאת היא בגלל שהסיכונים בשוק גדלו.

אלי כהן: אתם אומרים שמחירי השוק הולכים לרדת?

אלי כהן: שנבין.

<מרב שמש: הסיכונים בשוק גדלו - -

אורלי לוי אבקסיס: לא אם זה תלוי בהם.

<מרב שמש: - - וגם השוק מפנים את הסיכונים הללו.

<מרב שמש: דרך אגב, משקיעים - - -

אורלי לוי אבקסיס: מה הסיכונים?

אורלי לוי אבקסיס: לקחתם להם הון עצמי 30%, אמרתם כדי לצמצם - - -

אלי כהן: 30% - - -

אורלי לוי אבקסיס: נורא מעניין שאתם נלחמים רק בזוגות הצעירים שזו להם הדירה הראשונה.

משה גפני: אורלי, אני קורא אותך לסדר פעם ראשונה.

משה גפני: יש יושב-ראש לוועדה הזאת.

אלי כהן: הגברת שמש, למה צריך להתנצל?

משה גפני: אלי.

משה גפני: אלי.

אלי כהן: למה שלא תגידי שתכנסי את הבנקים לדיון דחוף, תבדקי למה זה עלה ותחזרי בדיון מסודר?

אלי כהן: תראי כמה אזרחים.

אורלי לוי אבקסיס: תבדקו כמה נפגעו בגלל ההחלטה שלכם.

אורלי לוי אבקסיס: למה אתם מנתבים את הדירות האלה להשקעה במקום דירות למחייה לאותם זוגות?

אורלי לוי אבקסיס: למה אתם מוציאים אותם?

<מרב שמש: זה לא נכון.

אורלי לוי אבקסיס: כמה נפלטו החוצה בעקבות העלייה בריבית?

<מרב שמש: את לא עונה.

<מרב שמש: מה זה "לא נכון"?

<מרב שמש: מה לא נכון?

<מרב שמש: הרגולציה של - - -

משה גפני: מה "לא נכון"?

משה גפני: את מתייחסת למה שחברת הכנסת אורלי לוי אומרת?

<מרב שמש: הרגולציה שלנו דווקא לגבי משקיעים היתה מחמירה הרבה יותר מאשר לרוכשי דירה ראשונה.

אורלי לוי אבקסיס: איך?

אורלי לוי אבקסיס: איך?

אורלי לוי אבקסיס: אתם נותנים להם 50% מעלות הדירה.

משה גפני: אורלי, אני קורא אותך לסדר פעם שנייה.

אורלי לוי אבקסיס: איך?

אורלי לוי אבקסיס: תסבירי.

משה גפני: אי-אפשר ככה לקיים דיון.

אורלי לוי אבקסיס: הם נותנים לנו סיסמאות, שייתנו לנו אחיזה לסיסמאות האלה.

משה גפני: הם לא ייתנו שום דבר.

משה גפני: היא לא עונה לך.

אורלי לוי אבקסיס: אז הם עובדים עלינו.

משה גפני: אורלי, אני אוציא אותך.

משה גפני: בבקשה, תמשיכי.

<מרב שמש: הרגולציה שלנו בהקשר להון עצמי היא מחמירה לגבי משקיעים שהם רק 50% - - -

אורלי לוי אבקסיס: רק, אבל ההבדלים הם כאלה שאלה הופכים להיות קליינטורה לאותם משקיעים.

אורלי לוי אבקסיס: ההבדל שלדירה רביעית – 50%, והראשונה לזוג – 67%.

אורלי לוי אבקסיס: תגידו לי, זה נראה לכם נורמלי?

<מרב שמש: 50% מהמשקיעים בכלל - -

משה גפני: לא, לא.

משה גפני: לא לענות.

<מרב שמש: - - בכלל לא רוצים לקחת משכנתה.

משה גפני: גברת, ביקשתי לא לענות.

אורלי לוי אבקסיס: לא, בכלל לא, ראינו - - -

משה גפני: אני מבקש לא לענות.

משה גפני: הגברת שמש, אני מבקש לא לענות.

<מרב שמש: אני אומרת - - -

משה גפני: לא לענות.

משה גפני: תמתיני.

אורלי לוי אבקסיס: הם יוצרים מצב שהזוגות הצעירים לא יוכלו להרשות לעצמם לעולם להיות בעלי בית.

<מרב שמש: אני אומרת - - -

משה גפני: לא, לא.

משה גפני: אני מבקש לא להמשיך.

אורלי לוי אבקסיס: השאלה אם בנק ישראל - - -

משה גפני: הגברת שמש, אני מבקש לא להמשיך.

משה גפני: ככה לא מנהלים דיון.

משה גפני: אני מבקש לדעת אם טיבי מהבנקים נמצא פה.

<טיבי רבינוביץ: כן.

משה גפני: אני מבקש לדעת האם זה נכון שלא נותנים לקחת מישהו ליד הלווה?

<קריאה: ייעוץ.

<טיבי רבינוביץ: יענה עמיתי.

משה גפני: עמיתך, מי זה?

<אורי יוניסי: שלום, אני מבנק מזרחי טפחות, אחראי על זרוע המשכנתאות.

משה גפני: בבקשה.

<אורי יוניסי: הייתי רוצה להתייחס למה שאורן הציג בנושא של ייעוץ השקעות.

<אורי יוניסי: בסך-הכול אם הייתי מתייחס לדיון המקדים בנושא של העלאת הריביות הייתי אומר שכל מה שנאמר פה, כולל מה שמרב מבנק ישראל אמרה כמובן זה מה שקורה וזו התוצאה.

<אורי יוניסי: אנחנו נאלצים לפעול במציאות שונה ממה שהיינו רגילים אליה לפני שנה ולפני שנתיים.

<אורי יוניסי: אבל בהקשר של יועצי השקעות המצב הוא הפוך לחלוטין.

<אורי יוניסי: יש כאן שוק שפועלים בו למעלה מ-1,000 יועצים, וזה בסדר גמור.

<אורי יוניסי: אם הלקוח צריך את הייעוץ הזה אנחנו מבחינתנו מברכים ומקבלים את זה.

מיקי לוי: אתה מדבר בשם בנק טפחות?

<אורי יוניסי: אני מדבר בשם מזרחי טפחות.

מיקי לוי: אתה לא מדבר בשם לאומי, שהוא בא בטענות אליו.

<אורי יוניסי: אני מדבר בשם מזרחי טפחות, ואני רוצה להציג מה הנחינו את הבנקאים שלנו ממש לפני כשבועיים.

<אורי יוניסי: אנחנו מבקשים שהשוק הזה יעבוד עם כללים.

<אורי יוניסי: אנחנו נתונים תחת פיקוח של בנק ישראל וראוי שנעבוד בצורה נכונה.

<אורי יוניסי: מבחינתנו מבורך שלקוח יגיע לסניף וילווה על-ידי יועץ, מבחינתנו הוא גם יחתום על כתב הסמכה, ומאותו רגע יועץ יכול לעשות shopping, להתמחר על ריביות ולהשיג לו את התנאים הטובים ביותר.

<אורי יוניסי: זה בסדר גמור.

<אורי יוניסי: אנחנו לרגע לא פוסלים את התהליך הזה.

באסל גטאס: תשאל אותו אם הם מתאמים ריביות.

משה גפני: באסל, אני לא מסכים.

באסל גטאס: - - - הם מתאמים - - -

משה גפני: באסל, אני לא מסכים לזה.

משה גפני: אתה עומד ומדבר?

מיקי לוי: - - -

משה גפני: אי-אפשר ככה לנהל דיון, באמת.

משה גפני: אנחנו נראים כמו אני לא יודע מה.

משה גפני: בבקשה.

<אורי יוניסי: מה שקרה כאן בשנים האחרונות, שהתחום הזה שאינו מפוקח הגיע לממדים שבהם צריך בסופו של דבר לדאוג לאזרח, ללקוח.

<אורי יוניסי: ראינו לא מעט כתבות וראינו לא מעט אירועים, שבהם הבנו שלקוחות לעתים נפגעו - - -

משה גפני: אם אני בא לבנק מזרחי טפחות ואתי מגיע יועץ, והוא יושב לידי ושואל שאלות.

משה גפני: זה בסדר מבחינתכם?

<אורי יוניסי: הוא יתקבל בברכה.

משה גפני: תודה.

משה גפני: מי מייצג את בנק לאומי?

אורלי לוי אבקסיס: רק אם יש לו כתב הסמכה.

<קריאה: אם יש לו גורם מפנה.

<אורי יוניסי: הוא חותם על כתב הסמכה, וזה בסדר גמור, זה לטובתו.

משה גפני: טיבי, מי מייצג את בנק לאומי?

<טיבי רבינוביץ: אין אף אחד.

<טיבי רבינוביץ: אני מייצג את כל הבנקים לצורך הדיון.

משה גפני: עלו פה טענות.

משה גפני: אומר נציג בנק המזרחי - - -

<טיבי רבינוביץ: לי לא מוכרות הטענות האלה.

משה גפני: אומר נציג בנק המזרחי שמבחינתם אין בעיה.

משה גפני: אני מבקש לדעת.

משה גפני: עלו פה טענות על בנק לאומי.

משה גפני: מי נמצא פה?

משה גפני: נמצא פה מישהו מבנק לאומי?

משה גפני: אני מבקש תשובה לגבי בנק לאומי, זה נשמע דבר חמור, הדבר הזה.

אורלי לוי אבקסיס: תבקש תשובה לעוד שאלה.

אורלי לוי אבקסיס: אני מצטערת על הערת הביניים.

אורלי לוי אבקסיס: למה הם לא מוכנים לתת נייר עם ההצעה?

אורלי לוי אבקסיס: הם לא יכולים לצפות שאנשים יזכרו.

<אורן שלו: חוקית הם חייבים לתת נייר.

אורלי לוי אבקסיס: דרך אגב, כשרציתי יועץ אמרו לי: לא חבל על 3,000 שקל?

<אורן שלו: חוקית הם חייבים לתת נייר.

<אורן שלו: אני מתנצל שאני מתפרץ.

<אורן שלו: קודם כול, חוקית הם חייבים לתת נייר, הם חייבים להחתים את הלקוח.

<אורי יוניסי: אנחנו נותנים אישור כתוב - - -

משה גפני: שנייה.

משה גפני: לא שומעים ככה.

משה גפני: אני מתנצל בפני האורחים שהדיון סוער.

<קריאה: - - -

משה גפני: שנייה.

משה גפני: תקשיבו.

משה גפני: אני חושב שהמיקרופון פה לא עובד.

משה גפני: התשובה לשאלה הזאת – האם אתם נותנים בכתב כאשר מבקשים את ההצעה שעליה אתם מדברים?

<אורי יוניסי: התשובה חיובית.

<אורי יוניסי: אלה הוראות הפיקוח וכך אנחנו פועלים.

<שמיל גינזברג: אחרי כמה זמן?

מיקי רוזנטל: הייתי בשני בנקים של משכנתאות בשבוע שעבר, סירבו לתת לנו נייר.

משה גפני: איזה בנקים?

מיקי רוזנטל: בנק מזרחי טפחות ובבנק דיסקונט.

מיקי רוזנטל: לא נתנו לנו נייר על ההצעה שהציעו לנו, ואמרו לנו: תרשמו מה שאתם רוצים.

משה גפני: מה אתה אומר.

<אורי יוניסי: אין נוהל כזה, יכול להיות שמדובר במקרה פרטני.

מיקי רוזנטל: לא.

מיקי רוזנטל: לא.

מיקי רוזנטל: לא.

מיקי רוזנטל: הם לא נותנים.

מיקי לוי: גפני, בבנק איגוד, כשהלכתי, ואני טיפונת מבין, הלכתי על קבועה, על כל הסכום, היא עשתה לי חשבון עם חיוך, זה 40%, 400,000 שקל על מיליון שקל על 18 שנה.

מיקי לוי: זה חשבון נורא פשוט.

מיקי לוי: אמרתי לה, עכשיו אני אקח את החשבון ואני אעשה עם זה טרראם אחד גדול, חטפו לי את זה.

אורלי לוי אבקסיס: אתה מבין.

אורלי לוי אבקסיס: עכשיו יגידו שיש להם מדיניות לתת.

<אורן שלו: שנייה.

<אורן שלו: אני רוצה להסביר, למקד טיפה - - -

משה גפני: לא, לא.

משה גפני: אני לא נותן.

<אורן שלו: פעם אחת.

משה גפני: לא.

משה גפני: אפילו לא חצי.

<אורן שלו: קצר.

<אורן שלו: קצר.

<אורן שלו: יש בנקים שונים וכל אחד עובר אחרת.

משה גפני: אתה יכול בבקשה לשמוע מה שאומר היושב-ראש?

<אורן שלו: כן.

משה גפני: אני מבקש להזמין את נגידת בנק ישראל, את המפקחת על הבנקים ואת הממונה על ההגבלים העסקיים.

משה גפני: אני רוצה לקיים דיון מקיף על העניין הזה.

משה גפני: אני אבקש להזמין את נציגי הבנקים, את בנק המזרחי, בנק לאומי, בנק הפועלים, הבנק הבין-לאומי.

משה גפני: אני רוצה לשמוע את הדברים כאן ליד השולחן.

משה גפני: התופעה הזאת לא תימשך יותר.

משה גפני: על כל פנים, אנחנו נעשה כל מה שניתן על מנת שזה לא יקרה.

משה גפני: יש מצב שהמדינה עברה פאזה לגמרי.

משה גפני: היא היום יושבת מול הלקוח – המדינה אני מדבר, אני לא מדבר אחרי זה על הבנקים – המדינה יושבת מול הלקוח שצריך לרכוש דירה, מתייחסים אליו כמו מישהו שבכלל לא צריך לעזור לו והמדינה כאילו מחוץ לעניין.

משה גפני: לא יכול להיות הדבר הזה.

משה גפני: אני מבקש ישיבה שתתקיים עם נגידת בנק ישראל, המפקחת על הבנקים, הממונה על ההגבלים העסקיים, נציגי הבנקים, הבנקים הגדולים.

משה גפני: אם יש בנקים אחרים שגם רוצים להגיע, בבקשה.

משה גפני: נרצה לדעת תשובות.

משה גפני: מה שמך?

משה גפני: אני לא זוכר.

<אורי יוניסי: אורי יוניסי.

משה גפני: אני אבקש תשובות מדויקות לגבי השאלות שנשאלו כאן.

משה גפני: טיבי, תעשה בבקשה את העבודה, אחרת אין טעם לכל הדיון הזה, מכיוון שאני רוצה תשובות.

<טיבי רבינוביץ: לא ידענו בכלל שהדיון הזה יעסוק - - -

משה גפני: בסדר.

משה גפני: אנחנו רוצים תשובות מהבנקים.

<טיבי רבינוביץ: היינו מביאים לך בשמחה את התשובות.

משה גפני: אנחנו רוצים תשובות מהבנקים בדיון הבא.

משה גפני: אני מודה לכולם.

משה גפני: אראל, רק משפט.

משה גפני: אני סיימתי.

אראל מרגלית: משפט.

אראל מרגלית: אני רוצה להגיד עוד דבר שהוא קשור למשכנתאות, אבל הוא רחב יותר.

אראל מרגלית: אתם שומעים אותי, הבנקאים?

אראל מרגלית: יש מצב בלתי סביר כרגע, שאין שום קשר בין ריבית הזכות שנותנים, כי הריביות כרגע במשק מאוד-מאוד נמוכות, לבין ריבית החובה שגובים בחשבונות.

אראל מרגלית: זה פשוט מצב שאין לו אח ורע בשום מקום אחר בעולם.

אראל מרגלית: הריבית הממוצעת שנותנים בחשבון, נגיד אם יש למישהו זכות, היא בערך 0.01%, לפעמים 0.03%.

אראל מרגלית: ריבית החובה שלוקחים בממוצע זה בין 12% ל-13% לפי מה שאני רואה בשנה האחרונה.

אראל מרגלית: מה שאני מבקש כחלק מהסיפור הזה.

אראל מרגלית: אני ארצה להבין גם את המדיניות שלכם.

אראל מרגלית: משכנתאות זה דבר אחד וכל השאר.

אראל מרגלית: הריביות מאוד נמוכות בעולם, מאוד נמוכות במדינת ישראל, אבל עדיין כשלוקחים אשראי או נכנסים לאוברדראפט, שזה כמובן שתי ריביות שונות, אין שום קשר.

אראל מרגלית: האזרחים - - -

אלי כהן: לא מקבלים, אתה מתכוון.

אראל מרגלית: כן.

אראל מרגלית: אין שום קשר.

מיקי לוי: תביא הצעת חוק.

מיקי לוי: זה לא יעזור.

אראל מרגלית: את הצעת החוק שלי פסלו בשבוע שעבר, אבל אני רוצה לשמוע הסבר ואני אביא את הצעת החוק עוד פעם.

משה גפני: רבותי, אנחנו לא מסיימים את הדיון הזה.

משה גפני: אנחנו נמשיך אותו.

משה גפני: ביקשתי, כפי שאמרתי קודם, להזמין את כל הגורמים הנוגעים בדבר, וזה נגידת בנק ישראל, המפקחת על הבנקים, הממונה על ההגבלים העסקיים והבנקים הגדולים.

משה גפני: הבנקים בכלל.

<שמיל גינזברג: אותנו שכחת, כבוד היושב-ראש.

משה גפני: מי זה?

<שמיל גינזברג: התאחדות יועצי מימון לדיור.

משה גפני: בוודאי.

משה גפני: מה השאלה.

<קריאה: נציגי הציבור.

משה גפני: נציגי הציבור, ודאי.

משה גפני: הדיון יהיה דיון גדול.

משה גפני: אני מודה למשתתפים בדיון הזה.

משה גפני: תודה רבה.